सुन्दरलाल बहुगुणा
चिपको आन्दोलन के प्रणेता सुन्दरलाल बहुगुणा का जन्म 9 जनवरी सन 1927 को उत्तराखंड के 'मरोडा' नामक स्थान पर हुआ। अपनी प्राथमिक शिक्षा के बाद वे लाहौर चले गए और वहीं से बी.ए. किए। सन 1949 में मीराबेन व ठक्कर बाप्पा के सम्पर्क में आने के बाद ये दलित वर्ग के विद्यार्थियों के उत्थान के लिए प्रयासरत हो गए तथा उनके लिए टिहरी में ठक्कर बाप्पा होस्टल की स्थापना भी किए। दलितों को मन्दिर प्रवेश का अधिकार दिलाने के लिए उन्होंने आन्दोलन छेड़ दिया।
रघुनाथ विनायक धुलेकर
उन्होंने भारतीय स्वतंत्रता आंदोलन में सक्रिय रूप से भाग लिया। 1916 में वह लोकमान्य बालगंगाधर तिलक के साथ होम रूल लीग में सम्मिलित हो गए। औपनिवेशिक शासन के विरोध में उन्होंने 1920 में ‘स्वराज प्रशांति’ (हिन्दी में) और ‘स्वतन्त्र भारत’ (अंग्रेजी में) का प्रकाशन शुरू किया। उन्होंने इन अखबारों में कई क्रांतिकारी लेख लिखे। ब्रिटिश सरकार ने उन्हें स्वतंत्रता संग्राम में सक्रिय रूप से भाग लेने के लिए कई बार गिरफ्तार किया। 1934 में उन्होंने झाँसी में 'राष्ट्र सेवा मंडल' की स्थापना की और 'आचार्य धर्माकर आयुर्वेदिक कॉलेज' की स्थापना की। वे चन्द्रशेखर आजाद और रामप्रसाद बिस्मिल के साथ काकोरी ट्रेन डकैती के प्रतिभागियों में से एक थे।